ai4bharat/Pralekha huggingface dataset:
தேர்தல் ஆணையம்
பிகார் மேலவைக்கான இடைத் தேர்தல் அறிவிப்பு
பிகார் மேலவையில் இரண்டு உறுப்பினர் காலியிடங்களுக்கான இடைத் தேர்தலை நடத்த தேர்தல் ஆணையம் அறிவிப்பு வெளியிட்டுள்ளது.
பிகார் மேலவை உறுப்பினராக இருந்த திரு வினோத் நாராயண் ஜா, சட்டப்பேரவைக்கு தேர்வு செய்யப்பட்டார். மற்றொரு உறுப்பினர் திரு சுஷில் குமார் மோடி, தனது பதவியை கடந்த மாதம் 9ம் தேதி ராஜினாமா செய்தார்.
இந்த இரு மேலவை உறுப்பினர் காலியிடங்களுக்கான இடைத் தேர்தல் அறிவிப்பை தேர்தல் ஆணையம் வெளியிட்டுள்ளது. இரு மேலவை உறுப்பினர்களையும், சட்ட மன்ற உறுப்பினர்கள் தேர்வு செய்யவுள்ளனர். இந்த இடைத் தேர்தல் ஜனவரி 28ம் தேதி நடக்கிறது. அன்று மாலையே ஓட்டுக்கள் எண்ணப்பட்டு முடிவுகள் அறிவிக்கப்படும்.
இதற்கான ஏற்பாடுகளைச் செய்யும்படி, பிகார் தலைமைச் செயலாளருக்கு, தேர்தல் ஆணையம் உத்தரவிட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1686521
பெட்ரோலியம் மற்றம் இயற்கை எரிவாயு அமைச்சகம்
நியாய விலைக்கடைகளில் மினி எல்பிஜி சிலிண்டர்களை விற்பனை செய்ய 3 மாநிலங்களுக்கு அனுமதி
மகாராஷ்ட்ரா, கோவா, ராஜஸ்தான் ஆகிய மாநிலங்களில் நியாய விலைக்கடைகள் மூலம் சிறிய சமையல் எரிவாயு சிலிண்டர்களை விற்பனை செய்ய அனுமதிக்கப்பட்டுள்ளது.
மக்களவையில் இத்தகவலை மத்திய பெட்ரோலியம் மற்றும் இயற்கை வாயுத்துறை இணை அமைச்சர் திரு ராமேஸ்வர் தெலி எழுத்து மூலம் அளித்த பதிலில் தெரிவித்துள்ளார்.
இலக்கிடப்பட்ட பொது விநியோக முறை கட்டுப்பாட்டு ஆணை 2015ன் கீழ், நியாயவிலைக் கடைகளுக்கு உரிமங்கள் வழங்கப்படுகின்றன. உணவுப் பொருட்கள் தவிர்த்த இதர பொருட்களை விற்க இந்தக் கடைகளுக்கு அனுமதி அளிக்கப்பட்டுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:https: //pib.gov.in/PressReleasePage.aspx?PRID=1779743
----
(Visitor Counter : 116
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
நிர்வாக நடுவர் மன்றக் குழுவின் தலைவர் நீதிபதி திரு. தினேஷ் குப்தா மத்திய இணையமைச்சர் டாக்டர் ஜிதேந்திர சிங் உடன் சந்திப்பு
மத்திய வடகிழக்குப் பிராந்திய வளர்ச்சி , பிரதமர் அலுவலகம், பணியாளர், பொதுமக்கள் குறைதீர்வு, ஓய்வூதியம், அணுசக்தி மற்றும் விண்வெளித் துறை இணையமைச்சர் டாக்டர் ஜிதேந்திர சிங்கை நிர்வாக நடுவர் மன்றக் குழுத் தலைவர் நீதிபதி திரு. தினேஷ் குப்தா இன்று  சந்தித்தார்.
நிர்வாக நடுவர் மன்றக் குழு என்பது இந்திய அரசின் முக்கியமானதொரு நடுவர் மன்றம் என்றும் இது அரசு ஊழியர்களின் பணி தொடர்பான விவகாரங்களுக்குத் தீர்வு காண்பதற்காக உருவாக்கப்பட்டது என்றும் டாக்டர் ஜிதேந்திர சிங் தெரிவித்தார். இது பல்வேறு நீதிமன்றங்களின் சுமையைக் குறைப்பதுடன், அரசுஊழியர்களுக்கு விரைவான நிவாரணத்தை அளிக்கிறது என்றும் அவர் கூறினார் நடுவர் மன்றத்தின் தலைவராக நீதிபதி திரு. தினேஷ் குப்தா பொறுப்பேற்றுள்ள நிலையில், நிதித்துறையில் அவரது அனுபவத்தைக் கொண்டு நடுவர் மன்றம் பயனடையும் என அமைச்சர் குறிப்பிட்டார்.
நிர்வாக நடுவர் மன்றக் குழுவின் தலைவராகச் சமீபத்தில் பொறுப்பேற்றுக்கொண்ட நீதிபதி திரு. தினேஷ் குப்தா, நடுவர் மன்றத்தில் தேங்கியுள்ள வழக்குகளுக்குத் தீர்வு காண தாம் முன்னுரிமை அளிக்கப்போவதாக கூறினார்.
நிர்வாக நடுவர் மன்றக் குழு கடந்த 1985ம் ஆண்டு அமைக்கப்பட்டது. மத்திய அரசு மற்றும் ஆணையங்களில் அரசுக் கட்டுப்பாட்டின் கீழ் உள்ள பணியிடங்களில் ஆள்சேர்ப்பு மற்றும் நியமனங்கள் தொடர்பான விவகாரங்களுக்குத் தீர்வு காணும் வகையில் இந்த நடுவர் மன்றம் அமைக்கப்பட்டுள்ளது.
பாதுகாப்பு அமைச்சகம்
புதுதில்லியில் உள்ள யுனைடெட் சர்வீசஸ் இன்ஸ்டிட்யூட் ஆஃப் இந்தியாவில் ஜெனரல் கே.வி.கிருஷ்ணா ராவ் நினைவு விரிவுரை நடைபெற்றது
ஜெனரல் கே.வி. கிருஷ்ணாராவ் நினைவு விரிவுரையின் மூன்றாவது பதிப்பு 27 டிசம்பர் 2021 அன்று புதுதில்லியில் உள்ள யுனைடெட் சர்வீசஸ் இன்ஸ்டிடியூட் ஆஃப் இந்தியாவில் இந்திய ராணுவத்தின் மஹர் ரெஜிமென்ட்டால் ஏற்பாடு செய்யப்பட்டது.
இந்த நிகழ்வில் ‘இந்தியாவின் தேசிய பாதுகாப்பு எதிர்காலம்’ என்ற தலைப்பில் ராணுவப் பயிற்சி தளபதி லெப்டினன்ட் ஜெனரல் ராஜ் சுக்லா பேசினார். பெருகி வரும் தகவல் தொழில்நுட்பங்களால் போர்முறையில் ஏற்பட்டுள்ள விரைவான மாற்றங்களைக் குறித்து பேசிய அவர், எதிர்காலத்தில் தேசிய பாதுகாப்பில் ஏற்படக்கூடிய பாதிப்புகள் மற்றும் அத்தகைய இடைவெளிகளை நிவர்த்தி செய்வதற்கான நடவடிக்கைகள் குறித்து பார்வையாளர்களுக்கு தெளிவுபடுத்தினார்.
அதிகரித்து வரும் கலப்பினப் போரின் காலம் குறித்து எடுத்துரைத்த அவர், வீரர்கள் மட்டுமின்றி அனைத்து தொழில் வல்லுநர்களும், பொதுமக்களும் போரின் எல்லைக்குள் இப்போது வந்துள்ளனர் என்று கூறினார்.
தொடக்க உரையாற்றிய மஹர் படைப்பிரிவின் கர்னல் லெப்டினன்ட் ஜெனரல் பன்சி பொன்னப்பா, 'சிப்பாய் ஜெனரல்' என்று அழைக்கப்படும் ஜெனரல் கே வி கிருஷ்ணா ராவுக்கு புகழாரம் சூட்டினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1785573
சிறப்பு சேவைகள் மற்றும் கட்டுரைகள்
சென்னை மண்டல பாஸ்போர்ட் அலுவலகத்தில் சர்வதேச மகளிர் தினம் கொண்டாடப்பட்டது
சென்னை மண்டல பாஸ்போர்ட் அலுவலகத்தில் சர்வதேச மகளிர் தினம் இன்று கொண்டாடப்பட்டது. இந்நிகழ்ச்சியில் டிட்கோ, சிப்காட் மேலாண்மை இயக்குநர் திருமதி ஜெயஸ்ரீ முரளிதரன் ஐஏஎஸ், சென்னை நகர வடக்கு மண்டல காவல்துறை உதவி ஐஜி திருமதி ரம்யா பாரதி ஐபிஎஸ் ஆகியோர் சிறப்பு விருந்தினர்களாகக் கலந்துகொண்டு மண்டல பாஸ்போர்ட் அலுவலகத்தில் பணியாற்றும் பெண் அதிகாரிகளுக்கு உத்வேகம் அளிக்கும் வகையில் உரையாற்றினார்கள்.
விழாவிற்கு வருகை தந்தவர்களை மண்டல பாஸ்போர்ட் அதிகாரி திரு எஸ் கோவேந்தன் வரவேற்றார். இந்நிகழ்ச்சியில் பெண் அதிகாரிகள் மற்றும் விண்ணப்பத்தாரர்களுக்காக சென்னை மண்டல பாஸ்போர்ட் அலுவலகம் அப்போலோ மருத்துமனையுடன் இணைந்து இலவச உடல் பரிசோதனை முகாமிற்கு ஏற்பாடு செய்திருந்தது.
சிறப்பு சேவைகள் மற்றும் கட்டுரைகள்
சிறப்புப் பயிற்சி அளிக்க நிறுவனங்களுக்கு அழைப்பு
56, சாந்தோம் பிரதான சாலை, சென்னை என்ற முகவரியில் ஆதிதிராவிடர் மற்றும் பழங்குடியினத்தவர்களுக்கான தேசிய வாழ்வாதார சேவை மையம் இயங்கி வருகிறது. மத்திய தொழிலாளர் மற்றும் வேலைவாய்ப்பு அமைச்சகத்தின் கீழ் இயங்கும் இந்த மையம் எஸ்சி எஸ்டி பிரிவில் வேலை தேடுபவர்களுக்கு சிறப்புப் பயிற்சி அளிக்க பிரபல நிறுவனங்களிடமிருந்து விண்ணப்பங்களை வரவேற்கிறது.
2021 டிசம்பர் ஒன்றாம் தேதி முதல் 11 மாத காலத்திற்கு போட்டித் தேர்வு பயிற்சி, கணினி பயிற்சி, சுருக்கெழுத்துப் பயிற்சி, ஆகியவற்றை அதிகபட்சம் மாணவர்களுக்கு பயிற்சி அளிக்க வேண்டும். பயிற்சி அளிக்கும் நிறுவனத்திற்கு மாணவர் ஒருவருக்கு மாதம் ரூ.1,200 வீதம் வழங்கப்படும். குரூப் சி பிரிவில் காலிப்பணியிடங்களுக்கு மாணவர்கள் விண்ணப்பிக்கும் செயல்திறன் பெறும் வகையில் இந்தப் பயிற்சி அளிக்கப்பட வேண்டும்.
இந்த திட்டத்திற்கு சீலிடப்பட்ட உறைகளில் விண்ணப்பங்கள் 25.11.2021, வியாழக்கிழமை, மாலை 5 மணிக்குள் மேற்கூறிய அலுவலகத்திற்கு வந்தடைய வேண்டும்.
மேலும், விவரங்கள் மற்றும் வழிகாட்டுதலுக்கு மத்திய தொழிலாளர் மற்றும் வேலைவாய்ப்பு அமைச்சகத்தின் www.labour.gov.in மற்றும் www.ncs.gov.in என்ற இணையதளத்தை அணுகவும் என திரு ஸ்ரீராக் ஜிகே, துணை மண்டல வேலைவாய்ப்பு அலுவலர், ஆதிதிராவிடர் மற்றும் பழங்குடியினத்தவர்களுக்கான தேசிய வாழ்வாதார சேவை மையம் சென்னை வெளியிட்டுள்ள செய்திக்குறிப்பில் தெரிவிக்கப்பட்டுள்ளது.
-------------
(Visitor Counter : 93
பாதுகாப்பு அமைச்சகம்
இந்தாண்டு இறுதியில் மலபார் 2020 கடற்படை கூட்டுபயிற்சி
இந்தியா - அமெரிக்கா கடற்படைகளின் இருதரப்பு கூட்டு பயிற்சியாக மலபார் பயிற்சி கடந்த 1992ம் ஆண்டு தொடங்கியது. கடந்த 2015-ம் ஆண்டு இதில் ஜப்பான் இணைந்தது. ஆண்டு தோறும் நடத்தப்படும் இந்த கூட்டு பயிற்சி, கடந்த 2018ம் ஆண்டில் பிலிப்பைன்ஸ் கடல் பகுதியில் நடந்தது. 2019-ம் ஆண்டு ஜப்பானில் நடந்தது. இந்தாண்டு இறுதியில் மலபார் கூட்டு பயிற்சி வங்க கடல் மற்றும் அரபிக் கடல் பகுதயில் நடத்தப்படும் என எதிர்பார்க்கப்படுகிறது.
கடற்சார் பாதுகாப்பில், மற்ற நாடுகளின் ஒத்துழைப்பு அதிகரிக்கவும், ஆஸ்திரேலியாவுடனான ராணுவ ஒத்துழைப்பை அதிகரிக்கவும் இந்தியா விரும்புவதால், இந்தாண்டு மலபார் கூட்டு பயிற்சியில் ஆஸ்திரேலிய கடற்படையும் இணையும்.
கொரோனா தொற்று காரணமாக, இந்தாண்டு கூட்டு பயிற்சியை, கடலில் தொடர்பில்லா முறையில் நடத்த திட்டமிடப்பட்டுள்ளது. இந்த கூட்டு பயற்சி, பங்கு பெறும் நாடுகள் இடையேயான ஒருங்கிணைப்பை வலுப்படுத்தும்.
இந்தாண்டு மலபார் பயிற்சியில் கலந்து கொள்ளும் நாடுகள், கடற்சார் பாதுகாப்பையும் அதிகரிக்கும். இந்தோ-பசிபிக் பகுதியில், சர்வதேச விதிமுறைகள்படி, திறந்தவெளி போக்குவரத்துக்கும் கூட்டாக ஆதரவு தெரிவிக்கும்.
----
(Visitor Counter : 234
அறிவியல் மற்றும் தொழில்நுட்பத்துறை
8-10 பில்லியன் வருடங்களுக்கு முந்தைய நட்சத்திரங்களின் ரகசியத்தை புனே மற்றும் பெங்களூருவை சேர்ந்த விஞ்ஞானிகள் கண்டறிந்துள்ளனர்
எட்டு முதல் பத்து பில்லியன் ஆண்டுகளுக்கு முன்பு மிக அதிகமான அளவில் உருவான நட்சத்திரங்களின் எண்ணிக்கை அதற்கு பின் குறைந்தது ஏன் என்று புரியாமல் நீண்ட காலமாக விஞ்ஞானிகள் ஆராய்ந்து வந்தனர்.
தற்போது, பால்வெளிகளின் அணு ஹைட்ரஜன் அளவுகளை கணக்கிட்டு, அதனைக் கொண்டு நட்சத்திரங்களின் உருவாதலில் ஏன் வீழ்ச்சி ஏற்பட்டது என்பதற்கான காரணத்தை விஞ்ஞானிகள் கண்டறிந்துள்ளனர்.
வாயு மற்றும் நட்சத்திரங்களைக் கொண்டே பால்வெளிகள் உருவாகின்றன. காலப்போக்கில் வாயு நட்சத்திரங்களாக மாறுகிறது. இதற்கு தேவைப்படும் எரிபொருளான அணு ஹைட்ரஜனின் அளவே நட்சத்திரங்களின் எண்ணிக்கைக்கான முக்கிய காரணங்களில் ஒன்றாகும்.
இதைப் பற்றிய தேசிய ரேடியோ வானியற்பியல் மையம், புனே, மற்றும் ராமன் ஆய்வு மையம், பெங்களூருவை சேர்ந்த விஞ்ஞானிகளின் ஆய்வு முக்கியத்துவம் வாய்ந்ததாக கருதப்படுகிறது.
இந்த ஆய்வுக்கு இந்திய அரசின் அணு சக்தித் துறை மற்றும் அறிவியல் மற்றும் தொழில்நுட்பத் துறை நிதியுதவி அளித்தது.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://pib.gov.in/PressReleasePage.aspx?PRID=1667108
-----
(Visitor Counter : 105
உணவுப் பதப்படுத்துதல் தொழிற்சாலைகள் அமைச்சகம்
உணவுப் பதப்படுத்தல் துறையில் முதலீடு
மக்களவையில் கேள்வி ஒன்றுக்கு எழுத்துப்பூர்வமாக இன்று பதிலளித்த உணவுப் பதப்படுத்தல் துறை இணை அமைச்சர் திரு .பிரகலாத் சிங் படேல் கீழ்காணும் தகவல்களை வழங்கினார்.
பதப்படுத்துதல்/பாதுகாப்பு திறனை அதிகரிப்பதற்கும், பண்ணைக்கு வெளியே வேலைவாய்ப்பை உருவாக்குவதற்கும், உள்நாட்டு முதலீட்டை மேம்படுத்துவதற்கும், பொருளாதாரத்தில் மதிப்பு கூட்டுவதற்கும் பிரதமரின் கிசான் சம்பதா திட்டத்தை உணவு பதப்படுத்தும் தொழில்கள் அமைச்சகம் செயல்படுத்தி வருகிறது.
உணவு பதப்படுத்தும் துறையில் முதலீட்டை ஊக்குவித்து வேலைவாய்ப்புகளை உருவாக்குவதன் மூலம் உலகளாவிய உணவு சாம்பியன்களை உருவாக்குவதற்காக உற்பத்தியுடன் இணைக்கப்பட்ட ஊக்கத்தொகை திட்டம் சமீபத்தில் தொடங்கப்பட்டது.
பிரதமரின் சிறு நிறுவனங்கள் முறைப்படுத்தல் திட்டமும் 2020-21 முதல் செயல்படுத்தப்பட்டு வருகிறது. 2 லட்சம் குறு முறைசாரா நிறுவனங்களை மேம்படுத்துதல்/முறைப்படுத்துதல் மற்றும் 9 லட்சம் வேலைவாய்ப்புகளை உருவாக்குவதை இது நோக்கமாகக் கொண்டுள்ளது. தானியங்கி வழியில் 100% அன்னிய நேரடி முதலீட்டை அரசு அனுமதித்துள்ளது.
ஏப்ரல் 2014 முதல் டிசம்பர் 2021 வரை உணவு பதப்படுத்தும் துறையில் பெறப்பட்ட மொத்த அந்நிய நேரடி முதலீடு 5.15 பில்லியன் அமெரிக்க டாலர்கள். பிரதமரின் கிசான் சம்பதா திட்டத்தின் பல்வேறு பிரிவுகளின் கீழ் நிறைவேற்றப்பட்ட 582 திட்டங்கள் மூலம், 31.01.2022 நிலவரப்படி ரூ 8562.92 கோடி முதலீடு பெறப்பட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1806080
சுகாதாரம் மற்றும் குடும்ப நலத்துறை அமைச்சகம்
கொவிட்-19 தடுப்பு மருந்தை எடுத்துக் கொள்ளுமாறு மருத்துவ மற்றும் முன்கள பணியாளர்களுக்கு டாக்டர் ஹர்ஷ் வர்தன் வேண்டுகோள்
ஒரு கோடிக்கும் அதிகமான மருத்துவ மற்றும் முன்கள பணியாளர்களுக்கு இது வரை கொவிட்-19 தடுப்பு மருந்து வழங்கப்பட்டுள்ள நிலையில், மருத்துவ சமூகம் மற்றும் முன்கள பணியாளர்கள் கொவிட்-19 தடுப்பு மருந்து பெற்றுக் கொள்ள முன்வர வேண்டும் என்று மத்திய சுகாதாரம் மற்றும் குடும்ப நலம் அமைச்சர் டாக்டர் ஹர்ஷ் வர்தன் ஊடகங்கள் மூலம் இன்று வேண்டுகோள் விடுத்தார்.
தடுப்பு மருந்தை நாடு முழுவதும் வழங்கும் நடவடிக்கை 2021 ஜனவரி 16 அன்று பிரதமரால் தொடங்கி வைக்கப்பட்டது. மருத்துவர்கள், செவிலியர்கள், துணை மருத்துவப் பணியாளர்கள் மற்றும் அங்கன்வாடி பணியாளர்கள், காவலர்கள் மற்றும் வருவாய்த் துறை அலுவலர்கள் உள்ளிட்ட முன்கள பணியாளர்கள் தடுப்பு மருந்தை பெற்றுக்கொள்ள முன்வர வேண்டும் என்று அமைச்சர் வேண்டுகோள் விடுத்தார்.
“1,01,88,007 தடுப்பூசிகளை வெறும் 34 நாட்களில் இந்தியா போட்டுள்ளது. இந்த எண்ணிக்கையை இவ்வளவு விரைவில் எட்டிய உலகத்திலேயே இரண்டாவது நாடாக இந்தியா உள்ளது. இந்த முக்கிய மைல்கல்லை எட்டியதற்காக தொடர்புடைய அனைவரையும் பாராட்டுகிறேன்,” என்று அவர் கூறினார்.
ஒப்புதல் அளிக்கப்பட்டுள்ள இரண்டு தடுப்பு மருந்துகளும்  பரிசோதனைகளுக்கு பின்னர் முழுவதும் பாதுகாப்பானவை என்று சான்றளிக்கப்பட்டுள்ளன என்று அமைச்சர் தெரிவித்தார்.
அடிப்படையில்லாத சில அவதூறு பிரச்சாரங்கள் குறித்து பேசிய அவர், அவை துரதிர்ஷ்டவசமானவை என்றார். ஒரு கோடி தடுப்பு மருந்துகள் வழங்கப்பட்டுள்ள நிலையில், வதந்திகளை நம்ப வேண்டாம் என்று கேட்டுக்கொள்கிறேன் என்றும் அவர் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1699453(Visitor Counter : 103
சாலைப் போக்குவரத்து மற்றும் நெடுஞ்சாலைத்துறை அமைச்சகம்
இந்திய சுதந்திரத்தின் 75 விடுதலையின் அமிர்தப்பெருவிழா கண்காட்சியை திரு நிதின் கட்கரி தொடங்கி வைத்தார்
நாக்பூரில் உள்ள மத்திய பேருந்து நிலையத்தில் மத்திய சாலைப் போக்குவரத்து மற்றும் நெடுஞ்சாலை அமைச்சகம் ஏற்பாடு செய்திருந்த சுதந்திரப் போராட்ட வீரர்கள் மற்றும் சுதந்திரப் போராட்டத்தின் பங்கேற்ற சிறந்த மனிதர்களின் புகைப்படக் கண்காட்சியை மத்திய சாலைப் போக்குவரத்து மற்றும் நெடுஞ்சாலைத் துறை அமைச்சர் திரு நிதின் கட்கரி இன்று தொடங்கி வைத்தார்.
இந்நிகழ்ச்சியில் கலந்து கொண்ட சுதந்திரப் போராட்ட வீரர்கள் மற்றும் அவர்களது குடும்பத்தினரை திரு கட்கரி கவுரவித்தார்.
சுதந்திர இந்தியாவின் 75 ஆண்டுகால சுதந்திரத்தை கொண்டாடும் வகையில் விடுதலையின் அமிர்தப்பெருவிழா கண்காட்சிகளை நாடு முழுவதும் உள்ள 75 பேருந்து நிலையங்களில் சுதந்திர இந்தியாவின் புகழ்பெற்ற பயணத்தில் முக்கிய பங்கு வகித்த இந்திய மக்களை நினைவு கூரும் வகையில் மத்திய சாலைப் போக்குவரத்து மற்றும் நெடுஞ்சாலை அமைச்சகம் ஏற்பாடு செய்துள்ளது.
இந்தக் கண்காட்சிகள் சுதந்திரப் போராட்டத்தையும், இந்தியாவை சுதந்திரமாக மாற்றியமைக்கப் பங்காற்றிய துணிச்சலான ஆண்களும் பெண்களும் தங்கள் உயிரைத் தியாகம் செய்யும் வகையில் செயல்பட்டதையும் சித்தரிக்கும். விடுதலைப் போராட்டத்தில் நமது தலைவர்கள், ஆண்கள் மற்றும் பெண்கள் என அனைத்து தரப்பு மக்களின் பங்களிப்புகளையும் இது எடுத்துக்காட்டுவதாக அமையும்.
பிரதமர் அலுவலகம்
44-வது செஸ் ஒலிம்பியாட் போட்டிக்கான ஜோதி ஓட்டத்தை தொடங்கி வைத்து பிரதமர் ஆற்றிய உரையின் தமிழாக்கம்
சர்வதேச செஸ் ஒலிம்பியாட் போட்டி நிகழ்ச்சியில் கலந்து கொண்டுள்ள எனது அமைச்சரவை சகாக்களே, சர்வதேச செஸ் கூட்டமைப்பின் தலைவர் அர்க்காடி டிவோர்க்கோவிச் அவர்களே, அகில இந்திய செஸ் கூட்டமைப்பின் தலைவர் அவர்களே, பல்வேறு நாடுகளை சேர்ந்த தூதர்களே, அதிகாரிகளே, செஸ் மற்றும் பல்வேறு விளையாட்டுகளின் பிரதிநிதிகளே, மாநில அரசின் பிரதிநிதிகளே, பிற துறைகளின் உயரதிகாரிகளே, செஸ் ஒலிம்பியாட் குழு உறுப்பினர்களே, செஸ் விளையாட்டு வீரர்களே, சகோதர, சகோதரிகளே,
இந்தியாவில் நடைபெறவுள்ள செஸ் ஒலிம்பியாட் போட்டிக்கான முதல் ஜோதி ஓட்டம் இன்று நடைபெறுகிறது. இந்த ஆண்டு செஸ் ஒலிம்பியாட் போட்டிகளை இந்தியா முதன்முறையாக நடத்தவுள்ளது. இந்த விளையாட்டு அதன் பிறப்பிடத்திலிருந்து உலகம் முழுவதும் பரவி, முத்திரையை பதித்துள்ளதற்காக நாங்கள் பெருமைப்படுகிறோம். இந்த விளையாட்டு தற்போது பல நாடுகளில் ஆர்வத்தை ஏற்படுத்தியுள்ளது. செஸ் அதன் பிறப்பிடத்தில் தற்போது சர்வதேச நிகழ்ச்சியாக கொண்டாடப்படுவதில் நாங்கள் பெருமையடைகிறோம். இந்த விளையாட்டு, பல ஆண்டுகளுக்கு முன் 'சதுரங்க' வடிவத்தில் உலகம் முழுவதும் பயணித்தது. தற்போது செஸ் ஒலிம்பியாட் போட்டியின் ஜோதி உலகின் பல நாடுகளுக்கும் பயணிக்கிறது. தற்போது இந்தியா 75-வது ஆண்டு சுதந்திரத்தின் அமிர்தப் பெருவிழாவை கொண்டாடி வரும் வேளையில், செஸ் ஒலிம்பியாட் ஜோதி 75 நகரங்களுக்கு பயணிக்கிறது. இனி, ஒவ்வொரு செஸ் ஒலிம்பியாட் போட்டியின் ஜோதி ஓட்டமும் இந்தியாவிலிருந்தே தொடங்கும் என சர்வதேச செஸ் கூட்டமைப்பு செய்துள்ள முடிவை கண்டு மகிழ்ச்சியடைகிறேன். இது இந்தியாவுக்கு கிடைத்த பெருமை மட்டுமல்ல, பாரம்பரியமிக்க சதுரங்கத்துக்கு கிடைத்த கவுரவமாகும். இந்த முடிவை எடுத்த சர்வதேச செஸ் கூட்டமைப்புக்கும், அதன் உறுப்பினர்களுக்கும் எனது மனமார்ந்த பாராட்டுகள். 44-வது செஸ் ஒலிம்பியாட் போட்டியில் கலந்து கொள்ளும் வீரர்கள் அனைவருக்கும் எனது வாழ்த்துகளை தெரிவித்து கொள்கிறேன். இந்த போட்டியில் யார் வெற்றி பெறுகிறார்கள் என்பது முக்கியமல்ல. யார் வென்றாலும் இது இந்த விளையாட்டின் வெற்றியாகும். மாமல்லபுரத்தில் நடக்கும் விளையாட்டில் நீங்கள் அனைவரும் மிகுந்த உத்வேகத்துடன் விளையாடுவீர்கள் என்று நான் நம்புகிறேன்.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1835357
சுகாதாரம் மற்றும் குடும்ப நலத்துறை அமைச்சகம்
கோவிட்-19 அவசரத் தேவைப் பயன்பாடு மற்றும் சுகாதார முறைமை ஆயத்தநிலைத் தொகுப்புக்காக மத்திய அரசு ரூ.15 ஆயிரம் கோடி ஒதுக்கீடு
இந்தியா கோவிட்-19 அவசரத் தேவைப் பயன்பாடு மற்றும் சுகாதார முறைமை ஆயத்தநிலை தொகுப்புக்காக ' மத்திய அரசு ரூ.15 ஆயிரம் கோடி ஒதுக்கீடு செய்துள்ளது கோவிட்-19 அவசரத் தேவை பயன்பாட்டில் உடனடி தேவைக்கும்  மீதித் தொகை லட்சிய நோக்கு அணுகுமுறையில் நடுத்தர காலத்துக்கான ஆதரவுக்காகவும்  பயன்படுத்தப்படும்.
மருத்துவப் பரிசோதனை நடைமுறைகள் உருவாக்குதல் மற்றும் கோவிட்-19க்கு என்றே பிரத்யேகமான சிகிச்சை மையங்கள், நோய்த் தொற்று கண்டறியப்படுபவர்களின் சிகிச்சைக்குத் தேவைப்படும் அத்தியாவசிய மருத்துவ சாதனங்கள் மற்றும் ரசாயன மருந்துகளை மையமாக்கப்பட்ட கொள்முதல் செய்வது, எதிர்காலத்தில் நோய் பரவாமல் தடுத்தல் மற்றும் ஆயத்தநிலை உருவாக்குதலில் தேசிய மற்றும் மாநில சுகாதார முறைமைகளைப் பலப்படுத்துதல், ஆய்வகங்கள் அமைத்தல் மற்றும் கண்காணிப்பு செயல்பாடுகளை பலப்படுத்துதல், பயோ-உத்தரவாத ஆயத்தநிலை, நோய்த் தொர்று ஆராய்ச்சிகளை உருவாக்குதல் மற்றும், சமுதாயத்தினரை பங்கேற்கச் செய்து ஆபத்து வாய்ப்பு பற்றிய தகவல்களைத் தெரிவித்தல் ஆகியவற்றின் மூலம் இந்தியாவில் கோவிட்-19 பரவுதல் வேகத்தைக் குறைத்தல் மற்றும் கட்டுப்படுத்துதல் ஆகியவை இதன் முக்கிய நோக்கங்களாக இருக்கும்.
இந்தச் செலவினங்களின் பெரும்பகுதி, உடனடியாக செயல்படக் கூடிய அவசரத் தேவைகளைப் பூர்த்தி செய்தல், தேசிய மற்றும் மாநில சுகாதார முறைமைகளைப் பலப்படுத்துவது, நோய்த் தாக்குதல் ஆராய்ச்சியை பலப்படுத்துதல், ஒன் ஹெல்த் என்பதற்கான பல துறை தேசிய நிறுவனங்கள் மற்றும் தளங்கள் உருவாக்குதல், சமுதாய அளவில் பங்கேற்பை அதிகரித்து ஆபத்து வாய்ப்புகள் பற்றி தகவல்கள் அளித்தல், திட்டங்களை அமல் செய்து, நிர்வகித்து, திறன் மேம்பாடு செய்து, கண்காணித்து, மதிப்பீடு செய்தல் ஆகியவற்றிற்குப் பயன்படுத்தப்படும். இதில் ஒதுக்கப்பட்ட நிதிகளை, அமலாக்க முகமைகளுக்குள்  இதற்குள் மறு ஒதுக்கீடு செய்வதற்கு சுகாதாரம் மற்றும் குடும்ப நல அமைச்சகத்துக்கு அங்கீகாரம் அளிக்கப்பட்டுள்ளது. உருவாகும் சூழ்நிலைக்கு ஏற்ப அப்படி மறு ஒதுக்கீடு செய்யப்படும்.
குடியரசுத் துணைத் தலைவர் செயலகம்
கிராமங்களில் மேம்பட்ட சுகாதார வசதிகள் கிடைக்க அரசு -தனியார் துறையினர் இணைந்து செயல்பட வேண்டும்: குடியரசு துணைத் தலைவர் அழைப்பு
கிராமங்களில் மேம்பட்ட சுகாதார வசதிகள் கிடைக்க அரசு -தனியார் துறையினர் இணைந்து செயல்பட வேண்டும் என குடியரசு துணைத் தலைவர் திரு. எம். வெங்கையா நாயுடு அழைப்பு விடுத்துள்ளார்.
குஜராத்தின் நவ்சாரி பகுதியில் நிராலி பல்நோக்கு மருத்துவமனைக்கு குடியரசு துணைத் தலைவர் திரு எம். வெங்கையா நாயுடு நேற்று அடிக்கல் நாட்டினார். அப்போது அவர் பேசியதாவது:
நல்ல ஆரோக்கியத்தின் முக்கியத்துவம் பற்றி, கொவிட்-19 தொற்று, நமக்கு மதிப்பு மிக்க பாடத்தை கற்றுக் கொடுத்துள்ளது. நல்ல சுகாதாரமான அமைப்புதான், உண்மையிலேயே பொருளாதார வளர்ச்சியை ஊக்குவிக்க முடியும்.
தரமான மற்றும் மலிவான சுகாதார அமைப்புதான் ஏழைகளின் நிதி சுமையை குறைக்க முடியும், உற்பத்தியை மேம்படுத்த முடியும்,
பள்ளிகளுக்கு மாணவர்கள் வராமல் இருப்பதை தடுக்க முடியும். இறுதியாக இது வளர்ச்சியுடன் வலுவான தொடர்புடையதாக உள்ளது. நல்ல ஆரோக்கியம், தனி நபருக்கு, சமுதாயத்துக்கு சொத்து போன்றது.
சுதந்திரம் பெற்றதில் இருந்து சுகாதாரத்துறையில் பிரம்மாண்ட வளர்ச்சி ஏற்பட்டுள்ளது. ஆனாலும், சில சவால்கள் உள்ளன. இதற்கு ஒருங்கிணைந்த நடவடிக்கை தேவை.
நமது சுகாதார அமைப்பை மேம்படுத்துவதில், தனியார் துறை, அரசு, சிவில் சொசைட்டி மற்றும் இதர அமைப்பினர் இணைந்து செயல்பட வேண்டும்.
மன நலம் தொடர்பான விஷயங்களில் அதிக விழிப்புணர்வை ஏற்படுத்த வேண்டும். உலக சுகாதார நிறுவனத்தின் 2019 ஆம் ஆண்டு மதிப்பீட்டின் படி இந்தியர்களில் 7.5 சதவீதம் பேர் மன நல பாதிப்புக்கு ஆளாகியுள்ளனர்.
மன நல பாதிப்பில் கொரோனா தொற்று ஏற்படுத்தியுள்ள தாக்கம் இன்னும் முழுமையாக மதிப்பிடப்படவில்லை.
மனநலத்துடன் தொடர்புடைய களங்கத்தை போக்கி, மனநல பிரச்னைகளை தீர்க்க ஒரு முழுமையான அணுகுமுறையை பின்பற்ற வேண்டும்.
தொற்று அற்ற நோய்கள் அதிகரித்து வருவதிலும் நாம் கவனம் செலுத்த வேண்டும். வாழ்க்கை முறை நோய்களான புற்றுநோய், நீரிழிவு மற்றும் இதய நோய்கள் போன்றவற்றால் நாட்டில் 60 சதவீதத்துக்கும் மேற்பட்ட உயிரிழப்புகள் ஏற்படுகின்றன. இது குறித்தும் நாம் விழிப்புணர்வு ஏற்படுத்த வேண்டும்.
மந்தமான வாழ்க்கை முறை மற்றும் ஆரோக்கியமற்ற உணவுகளால் ஏற்படும் சுகாதார அபாயங்கள் குறித்த பிரசாரத்தை அரசு மற்றும் தனியார் துறை சுகாதார நிபுணர்கள் முன்னெடுத்து செல்ல வேண்டும்.
உடல்நலம் என்பது “உடல் ரீதியாகவும், மன ரீதியாகவும், ஆன்மீக ரீதியாகவும்’’ மகிழ்ச்சியாக இருப்பதற்கான ஒரு முயற்சியைக் குறிக்கிறது.
இந்த அணுகுமுறையுடன், மருத்துவ நலனுக்கு மருத்துவர்களும், மருத்துவமனைகளும் மக்கள் மைய அணுகுமுறையை பின்பற்ற வேண்டும்.
இவ்வழியில் செயல்பட்டு, மனிதர்களின் துன்பங்களைப் போக்கி மகிழ்ச்சியை பரப்ப நாம் ஒன்றாக முயற்சிக்க வேண்டும்.
சுகாதார கட்டமைப்பில் கிராமங்களுக்கும், நகரங்களுக்கும் உள்ள இடைவெளியை போக்க வேண்டும். இதற்கு தனியார் துறையினர் பின்தங்கிய நகர்ப்புறங்கள் மற்றும் கிராமங்களில் மக்களுக்கு மலிவான மருத்துவ வசதியை விரிவுபடுத்த வேண்டும்.
இவ்வாறு குடியரசு துணைத் தலைவர் திரு. வெங்கையா நாயுடு பேசினார்.
மேலும் விவரங்களுக்கு, இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleaseIframePage.aspx?PRID=1702703&RegID=3&LID=1
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 175.86 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 175.86 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 12.89 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1801675
(Visitor Counter : 116
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 187.03 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 187.03 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 16.36 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1814650
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை
213.72 கோடி 94.38 கோடி 2-வது தவணை மற்றும் 167 கோடி முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 19,93,670 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 52,336 கொவிட் சிகிச்சை பெறுபவர்கள் எண்ணிக்கை 0.12 சதவீதமாக உள்ளது.
குணமடைந்தோர் விகிதம் தற்போது 98.69 சதவீதம்
கடந்த 24 மணி நேரத்தில் 6,032 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,38,86,496 என அதிகரித்துள்ளது.
கடந்த 24 மணி நேரத்தில் 4,417 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம்  சதவீதம் ஆகும்
வாராந்திர பாதிப்பு விகிதம்  சதவீதம் ஆகும்
இதுவரை மொத்தம் 88.77 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 3,67,490 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1856980
நுகர்வோர் நலன், உணவு மற்றும் பொது விநியோகம் அமைச்சகம்
குறைந்தபட்ச ஆதரவு விலையில் நெல் கொள்முதல் செய்வதற்கு நாற்பத்தியோர் ஆயிரத்து 84 விவசாயிகளுக்கு சுமார் 1082 கோடி ரூபாய் வழங்கப்பட்டது
குறைந்தபட்ச ஆதரவு விலையில் 2020-21 கரீப் பருவத்தில் பருத்தி கொள்முதலும் துவக்கம்
நாடு முழுவதும் 2020-21 ஆம் ஆண்டுக்கான நெல் கொள்முதல் தொடங்கியது. அக்டோபர் 3, 2020 வரை 5 லட்சத்து 73 ஆயிரத்து 339 மெட்ரிக் டன் நெல் கொள்முதல் செய்யப்பட்டுள்ளது . இதன் மூலம் ஒட்டு மொத்தமாக 41 ஆயிரத்து 84 விவசாயிகள் பயனடைந்துள்ளார்கள். மேலும் இதுவரை 1082 கோடியே 464 லட்சம் ரூபாய் குறைந்தபட்ச ஆதரவு விலையாக வழங்கப்பட்டுள்ளது.
2020- 21 கரீப் பருவத்தில் பயிரிடப்படும் பருத்தி விதைகளின் கொள்முதலும் கடந்த அக்டோபர் 1ஆம் தேதி தொடங்கியது. அக்டோபர் 3, 2020 வரை இந்திய பருத்தி நிறுவனம் மொத்தமாக குறைந்தபட்ச ஆதரவு விலையில் 40 லட்சத்து 80 ஆயிரம் ரூபாய் செலவில் 147 பேல்களை கொள்முதல் செய்துள்ளது. இதன் மூலம் 29 விவசாயிகள் பயனடைந்துள்ளார்கள்.